హైదరాబాద్ (ఆంధ్రజ్యోతి): హైదరాబాద్ సమీపంలో మల్టీమోడల్ లాజిస్టిక్ పార్క్ (డ్రై పోర్టు)ను అభివృద్ధి చేసేందుకు తెలంగాణ రాష్ట్ర పారిశ్రామిక వసతుల కల్పన సంస్థ (టిఎస్ఐఐసి), నేషనల్ హైవే అథారిటీ ఆఫ్ ఇండియా (ఎన్హెచ్ఎఐ), కంటైనర్ కార్పొరేషన్ ఆఫ్ ఇండియా (సిసిఐ) అవగాహనా ఒప్పందం కుదుర్చుకున్నాయి. రాష్ట్ర సరిహద్దుల్లో సముద్ర తీరం లేకపోవటంతో పొరుగు రాష్ట్రాల్లోని నౌకాశ్రయాలకు అనుసంధానంగా డ్రై పోర్టులను అభివృద్ధి చేయాలని ప్రభుత్వం తలపెట్టింది. పారిశ్రామికపరంగా తెలంగాణను అగ్రస్థానంలో నిలిపేందుకు ఈ డ్రై పోర్టులు కీలకంగా ఉంటాయని ప్రభుత్వం అంచనా వేస్తోంది. ఇప్పటికే యాదాద్రి-భువనగిరి జిల్లా చౌటుప్పల్-చిట్యాల, మిర్యాలగూడ దామరచర్ల, జడ్చర్ల, జహీరాబాద్ ప్రాంతాల్లో డ్రై  పోర్టుల ఏర్పాటు కోసం స్థలాలను పరిశీలించి కేంద్రానికి రాష్ట్ర ప్రభుత్వం ప్రతిపాదనలు పంపించింది. ఇందులో భాగంగానే ఈ పోర్టులకు అవసరమైన నిధులు సమకూర్చేందుకు టిఎ్సఐఐసి, ఎన్హెచ్ఎఐ, సిసిఐ.. ఒప్పందాలను కుదుర్చుకున్నాయి. ఒక్కో డ్రై పోర్టు కోసం సుమారు 2000 నుంచి 4000 ఎకరాల విస్తీర్ణం కావాల్సి ఉంటుంది.
hyderabad (aandhrajyoti): hyderabad sameepamlo maltimodal lajistic park (drai portu)nu abhivruddhi chesenduku telamgaana rashtra paarisraamika vasatula kalpana samstha (tsici), neshanal haive atharity af india (enhechie), continer carporation af india (cci) avagahana oppandam kudurchukunnaayi. rashtra sarihaddullo samudra teeram lekapovatamto porugu rashtralloni naukaasrayaalaku anusandhaanamgaa drai portulanu abhivruddhi cheyalani prabhutvam talapettindi. paarisraamikaparamgaa telangaananu agrasthaanamlo nilipenduku ee drai portulu keelakamgaa untaayani prabhutvam anchana vestondi. ippatike yaadaadri-bhuvanagiri jilla choutuppal-chityala, miryalaguda damaracharla, jadcharla, jahirabad praantaallo drai  portula erpaatu kosam sthalaalanu pariseelinchi kendraaniki rashtra prabhutvam pratipaadanalu pampinchindi. indulo bhagamgane ee portulaku avasaramaina nidhulu samakuurcheemduku tisic, enhechie, cci.. oppandaalanu kudurchukunnaayi. okko drai portu kosam sumaru 2000 nunchi 4000 ekaraala vistiirnam kavalsi untundi.